**Eesti Juristide Liidu volikogu**

**OTSUS**

Tallinn, 25 .mai 2022 nr 7/3

**Eesti Juristide Liidu revisjonitoimkonna**

**aruande üldkogule esitamine**

Juhindudes Eesti Juristide Liidu põhikirja punktist 27.3 ning ära kuulanud revisjonitoimkonna liikme Peep Lillemäe aruande, Eesti Juristide Liidu volikogu otsustas**:**

Esitada revisjonitoimkonna 2021. aasta aruanne üldkogule kinnitamiseks.

Aruanne esitatud käesoleva

(allkirjastatud digitaalselt)

Kristi Kraavi- Käerdi

Eesti Juristide Liidu

tegevpresident

 **Lisa**

 **Eesti Juristide Liidu 25.mai**

**2022 otsusele nr 7/3**

Eesti Juristide Liidu revisjonitoimkonna aruanne 2021 majandusaasta aruandele

Tallinnas, 12. mail 2022

1. Revisjonitoimkonna arvamus raamatupidamise 2021. aastaaruande kohta

1.1 Majandusaasta aruande ja esitatud dokumentide põhjal järeldab revisjonitoimkond, et 2021. aasta raamatupidamisarvestus vastab õigusaktidele ja lähtub Eesti finantsaruandluse standardi nõuetest.

1.2. Aruandeaasta tulem on võrreldes eelmise majandusaastaga vähenenud: 2021 aastal 14 839 eurot, 2020. aastal oli tulem 19 908 eurot.

1.3. 2021. aasta bilansis oli raha jääk 150 484 eurot, 2020. aasta bilansis 133 791 eurot.

2. Revisjonitoimkonna tähelepanekud

2.1. 2021. aastal liikmete arv vähenes. Seisuga 31.12.2021. oli liikmeid 530, aasta varem 555. Liikmemakse ja sisseastumismakse laekus 2021 aastal 15 590 eurot. Liikmemaksu on tasunud 63,2 % liikmetest. Eelmise majandusaastaga võrreldes suurenesid liikmetelt saadud tasud 652 euro võrra. Liikmemaksude tasumine vastab 2021 aasta eelarvele.

2.2. Tulu ettevõtlusest (koolitustest saadavad tulud) moodustas 6 116 eurot (2020. aastal 277 eurot). Koolitustest saadavad sissetulekud olid 21 027 eurot (2020. 27 093 eurot) ning koolitusega seonduvad väljaminekud 14 911 eurot (2020. 26 816 eurot). 2021 aasta eelarve koolituskulude osas jäi täitmata. Kinnitatud eelarve kohaselt oli planeeritud koolitustelt saada tulusid 30 tuhat eurot.

2.3. Muud tulud riigihangete ja erinevate projektide kaudu moodustasid 2021. aastal 112 250 eurot (2020. aastal 113 564 eurot). Sõlmitud on teenuse osutamise lepingud Eesti Töötukassa ja kohalike omavalitsustega.

3. 2021. aasta majandusaasta aruande kohta esitatud revisjonitoimkonna ettepanekute ja soovituste arvestamine

Maksmata liikmemaksude osas soovitas revisjonitoimkond jätkata pikaajaliselt liikmemakse mitte maksnud liikmete Eesti Juristide Liidust välja arvamist ning seda on ka arvestatud.

Eesti Juristide Liidust arvati 2021. aastal välja 31 liiget, omal soovil 15 liiget (2020 - 191 liiget, sh omal soovil 13 liiget).

4. Ettepanekud

1. Jätkata pikaajaliste liikmemaksuvõlglaste väljaselgitamist ja arvata nad Eesti Juristide Liidu liikmeskonnast välja.
2. Majandusaasta aruanne kinnitada.

Revisjonitoimkonna liikmed: Külli Kaldvee

 Peep Lillemäe